《高峰书舍中秋有感》
清代·万斛泉

泠泠山上月，今夜分外明。我心非木石，对此能无情。

粤匪寇吴楚，于兹已四秋。生灵被屠戮，白骨堆荒洲。

王师未恢复，骼骴谁敢收。寒镜悬中天，相照令人愁。

作者简介：（1808—1904）湖北兴国人，字清轩。不应试，以授徒自给。咸丰、同治、光绪间主讲崇正、龙门、叠山等书院。恪守程朱之学，以督抚奏举，给国子博士五品卿衔。